มาดามแป้งถูกแฮกFacebookเตือนแฟนคลับถูกหลอก
ทีมงานมาดามแป้ง แจ้งความ Facebook มาดามแป้งถูกแฮก ผวานำไปหลอกลวงทำเสียหาย


19 มี.ค. 2563

ทีมงาม “มาดามแป้ง” นวลพรรณ ล่ำซำ ได้แจ้งว่า ขณะนี้ แฟนเพจ “มาดามแป้ง” ไม่สามารถใช้งานได้ โดยล่าสุดที่ปรากฏเพจมาดามแป้งใน Facebook คือช่วงเวลาประมาณ 23.00 น. ของวันที่ 17 มีนาคม 2563 โดยทางทีมงานกำลังเร่งทำการตรวจสอบอย่างละเอียด รวมถึง อินสตาแกรมส่วนตัวที่กำลังเฝ้าระวังและตรวจสอบ ในเบื้องต้นสันนิษฐานว่าอาจจะถูกแฮกโดยผู้ไม่หวังดี
ทั้งนี้ ทีมงานได้ดำเนินการเข้าแจ้งความกับเจ้าหน้าที่ตำรวจเรียบร้อยแล้ว ด้วยเกรงว่าผู้ไม่หวังดีจะนำบัญชีเพจมาดามแป้ง ไม่สร้างความเสียหายแก่บุคคลภายนอก
ดังนั้น หากในช่วงระหว่างนี้ มีการใช้งานบัญชีเพจมาดามแป้งกระทำการใด ขอเรียนทุกท่านว่าอย่าได้หลงเชื่อ เพราะสิ่งที่ได้ดำเนินการต่างๆ ในช่วงระหว่างนี้จะไม่เกี่ยวข้องกับแป้ง “นวลพรรณ ล่ำซำ” และทีมงานที่ดูแลเพจดังกล่าวแต่อย่างใด